વડોદરા: સામાન્ય રીતે કોઈના પણ મગજમાં પોલીસ સ્ટેશનનો વિચાર આવે એટલે રંગ ઊડી ગયેલું બિલ્ડિંગ, ખખડી ગયા પંખા અને દયનીય ઈન્ટિરિયર જ દેખાય પરંતુ હરણી પોલીસ સ્ટેશનની મુલાકાત લેશો તો તમારો વિચાર બદલાઈ જશે. હરણી પોલીસ સ્ટેશનને ઈન્ડિયન ગ્રીન બિલ્ડિંગ કાઉન્સિલ (IGBC) દ્વારા ગ્રીન બિલ્ડિંગનો દરજ્જો આપવામાં આવ્યો છે. હરણી પોલીસ સ્ટેશન દેશનું પ્રથમ પોલીસ સ્ટેશન છે જેને સિલ્વર રેટિંગ ગ્રીન બિલ્ડિંગનું સ્ટેસ મળ્યું છે.